Page:The lay of the Nibelungs; (IA nibelungslay00hortrich).pdf/77

 vil grozen eren daz ist al war wonten si mit einander vnz an daz sibende iar di zit diu chuneginne eines suns was genesen des chunde der kunich Ecel nimmer vrölicher wesen. Sine wolde niht erwinden sine vürbe sint daz getouffet vürde daz Eceln chint nach cristenlichem rehte ez wart Ortliep genant des wart vil michel freude uber elliu Eceln lant. Swaz ie guter tugende an vroun Helchen lach der vleiz sich nu vrou Criemhilt dar nach vil manigen tach di site si lerte Herrat diu ellende meit diu hete tougenliche nach Helchen grosiu leit. Den vremden unt den chunden was si vil wol bechant di iahen daz nie vrouve beseze ein küneges lant bezher unde milter daz heren si für war daz lop si truch si een Hiunen unz an daz dricehende iar. Nu het si wol erchunnen daz ir niemen wider stunt also noch fursten wibe chüneges recken tunt unt daz si alle zite zwelf chünige vor ir sach si gedaht ouch maniger leide der ir da heime gesach. Si gedaht ouch maniger eren von nibelunge lant der si da was gewaltich unt di ir Hagenen hant mit Sifrides tode hete gar benomen ob im daz noch immer von ir celeide mohte chomen. Sas geschaehe ob ich in möhte bringen in daz lant ir troumte daz ir gienge vil diche an der hant Giselher ir bruder si chusten zaller stunt vil ofte in senftem slaffe sit wart in arbeiten chunt. Ich vaene der ubel valint Criemhilde daz geriet daz si sich mit friundschefte von Giselhere schiet den si durch sune chuste in bürgonden lant do begonde ir aber salwen von heizen trehen ir gewant. Ez lag ir an dem herzen spate und vrou wi man si ane schulde bræhte dar zu daz si müse minnen einen heidenissche man di not di het ir Hagene unt Gunther getan.